CELEX: 62008CB0156
Language: hu
Date: 2008-11-27 00:00:00
Title: C-156/08. sz. ügy: A Bíróság (harmadik tanács) 2008. november 27-i végzése (a Niedersächsisches Finanzgericht [Németország] előzetes döntéshozatal iránti kérelme) – Monika Vollkommer kontra Finanzamt Hannover-Land I (Az eljárási szabályzat 104. cikkének 3. §-a – Hatodik HÉA-irányelv – 33. cikk (1) bekezdés – A forgalmi adók fogalma – Ingatlanszerzési adó)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/15
            
         A Bíróság (harmadik tanács) 2008. november 27-i végzése (a Niedersächsisches Finanzgericht [Németország] előzetes döntéshozatal iránti kérelme) – Monika Vollkommer kontra Finanzamt Hannover-Land I
   (C-156/08. sz. ügy) (1)
   
   (Az eljárási szabályzat 104. cikkének 3. §-a - Hatodik HÉA-irányelv - 33. cikk (1) bekezdés - A „forgalmi adók’ fogalma - Ingatlanszerzési adó)
   (2009/C 69/25)
   Az eljárás nyelve: német
   A kérdést előterjesztő bíróság
   Niedersächsisches Finanzgericht
   Az alapeljárás felei
   
      Felperes: Monika Vollkommer
   
      Alperes: Finanzamt Hannover-Land I
   Tárgy
   A Niedersächsisches Finanzgericht előzetes döntéshozatal iránti kérelme – A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o., magyar nyelvű különkiadás 9. fejezet, 1. kötet, 23. o.) 33. cikke (1) bekezdésének és a közös hozzáadottértékadó-rendszerről szóló, 2006. november 28 i 2006/112/EK tanácsi irányelv (HL L 347., 1. o.) 401. cikkének értelmezése – Forgalmiadó-köteles jövőbeli építési munkák bevonása a német ingatlanszerzési adó (Grunderwerbsteuer) alapjába, ha a szerzési ügylet egyúttal az építési telek átruházását és a fenti szolgáltatásokat is magában foglalja
   Rendelkező rész
   Az 1991. december 16-i 91/680/EGK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 33. cikkét úgy kell értelmezni, hogy azzal nem ellentétes, ha a tagállam a jövőbeli építési munkákat a beépítetlen telek megszerzése esetén bevonja az olyan vagyonátruházási adó alapjába, mint amilyen a német „Grunderwerbsteuer”, és így az említett irányelv szerint hozzáadottértékadó-köteles ügyletet ezekkel az adókkal is sújtsa, feltéve hogy ez utóbbiak nem forgalmi-adó típusúak.
   
      (1)  HL C 183., 2008.7.19.